Държавен вестник, бр. 69, 2010 г., стр. 95

БРОЙ  69	
Д Ъ Р Ж А В Е Н  В Е С Т Н И К 	
СТР.  95  
2. При първото посещение от всички па­
циенти трябва да се снема подробна анамнеза 
(включително по отношение на носителство 
и/или наличие на остри и хронични заразни 
заболявания), която следва периодично да бъде 
актуализирана. 
3. Поради вероятността за неразпознаване на 
носителския статус при всички пациенти тряб­
ва стриктно да бъдат спазвани стандартаните 
предпазни мерки съгласно раздел V.
4. Пациентите, които са носители на HIV, без 
клинично изявена картина на СПИН, следва да 
бъдат обслужвани в обичайните амбулаторни 
условия (в кабинетите за дентална медицина, 
в извънболничната помощ). Необходимо е 
повишено внимание за предотвратяване на 
кръвна инокулация (напр. чрез убождане или 
порязване със замърсени от кръв инструменти). 
5. В денталните практики трябва да има 
разписана процедура, уреждаща ситуацията, в 
която здравните работници (лекарят по дентална 
медицина, денталният асистент) имат съмнение 
или са заразоносители на кръвнопреносими 
причинители (HBV, HCV, HIV). 
5.1. В горепосочените случаи здравните 
работници трябва да потърсят консултация 
със специалист по трудова медицина (респ. 
специалист по инфекциозни болести/епидемио­
логия на инфекциозните болести) и да следват 
неговите писмени указания, включително да 
ограничат или да прекратят извършването на 
диагностично-лечебни процедури с висок риск 
от експозиция за пациента. 
5.2. В отделни случаи, по преценка на експерт­
на комисия, може да се наложи прекратяване 
на дейността и/или преназначаване.
6. Профилактиката на кръвнопреносими 
инфекции, както и постекспозиционната про­
филактика (напр. при убождания или порязва­
ния) се осъществяват съгласно изискванията, 
посочени в раздел VІI. 
7. Орална хигиена: Преди пристъпване към 
хирургични процедури, включващи инцизия и 
последващо затваряне на рана в устната кухи­
на, е препоръчително рутинно да се извършва 
хигиенизиране на пациента посредством подхо­
дящ антисептик (напр. хлорхексидин-глюконат, 
повидон-йод или етеричнни масла). Оралната 
хигиена понижава значително биологичния 
товар върху зъбите и устната лигавица, с кое­
то намалява концентрацията на потенциални 
патогени в аерозола, образуващ се при много 
от рутинните денталномедицински процедури.
8. Антибиотична профилактика се извършва 
по индикации. Оралната хигиена не замества 
целевата антибиотична профилактика.
9. Най-съществени общи и специфични 
изисквания при спазването на стандартните 
предпазни мерки, посочени в раздел V:
9.1. Хигиена на ръцете, като: 
• правилата важат както за лекарите по ден­
тална медицина, така и за денталните асистенти;
• хигиената на ръцете е задължителен ком­
понент в индукционното обучение на новопос­
тъпилия медицински персонал, разписано със 
стандартна оперативна процедура; 
• препоръчва се мониториране на месечна­
та консумация на дезинфектант за ръце, като 
базата за сравнение е едномесечен период, 
през който е било налице стриктно спазване 
на изискванията, посочени в т. 6.4 от раздел V, 
при контролирани условия (златен стандарт). 
9.1.1. По време на работа не се допуска 
носенето на пръстени, гривни, ръчни часов­
ници и др. 
9.1.2. Не се допуска ноктопластика. 
9.1.3. Ноктите на ръцете трябва да са късо 
подрязани.
9.1.4. Миене, хигиенна и хирургична де­
зинфекция на ръцете се извършват съгласно 
изискванията, посочени в раздел V.
9.1.5. Всички кабинети по дентална меди­
цина трябва да са оборудвани най-малкото със 
следното:
а) дозатор за течен сапун
б) устройство или кутия за еднократни хар­
тиени кърпи за подсушаване на ръцете
в) отделен дозатор за дезинфектант за ръце.
9.1.6. В кабинетите по орална хирургия 
трябва да има обособено място за хирургична 
дезинфекция на ръцете с отделен умивалник 
и батерия със задействане посредством лакът 
или педал.
9.2. Използване на лични предпазни средства:
9.2.1. Носенето на ръкавици е задължително 
при всички процедури, които предполагат кон­
такт със слюнка или други телесни течности. 
Ръкавиците трябва да имат CE маркировка и 
да отговарят на европейския стандарт EN 455, 
части 1 и 2. Предпочитат се т.нар. „хипоалергич­
ни“ ръкавици без пудра поради алергизиращите 
протеини, съдържащи се в пудрата.
9.2.2. Ръкавиците се сменят задължително 
между пациентите.
9.2.3. При всички хирургични процедури се 
използват стерилни ръкавици.
9.2.4. При всички дентални процедури, свър­
зани с риск от възникване на пръски, капчи­
ци и аерозоли, съдържащи биологичен товар 
(включително при използването на ротиращи 
и осцилиращи устройства), денталният лекар 
и денталният асистент задължително носят 
плътно прилепваща защитна маска (покрива 
носа и устата) и защитни очила или шлем. След 
контаминиране или овлажняване маската се 
сменя, а очилата/шлемът се деконтаминират 
чрез избърсване с подходящ дезинфектант. 
9.2.5. Задължително е носенето на подходящо 
работно облекло.
10. Зона за обработка на денталния инстру­
ментариум: Обработката на денталния инстру­
ментариум трябва да се извършва в отделно